જેમાં સભાની કામગીરી શરૂ થતા વિપક્ષે કારોબારી ચેરમેન સામે આવેલી અવિશ્વાસની દરખાસ્ત સામાન્ય સભામાં મુકવામાં ન આવી હોવા મામલે ભારે હોબાળો મચાવ્યો હતો અને ચીફ ઓફીસરને બંગડીઓ આપી વિપક્ષે સભાનો ત્યાગ કર્યો હતો ત્યાર બાદ શાસક પક્ષના અને પૂર્વ નગરપાલિકા પ્રમુખ અલકાબેન પટેલે પણ વિપક્ષના મુદ્દે જ કારોબારી ચેરમેનની અવિશ્વાસની દરખાસ્ત સામાન્ય સભામાં મુકવામાં આવી નહી હોવા અંગે ચીફ ઓફીસરને પૂછતા ચીફ ઓફીસરે કોઈ યોગ્ય જવાબ ન આપતા અને કાયદાકીય આંટી ઘુંટી વચ્ચે ગુંચવાયેલા કારોબારી ચેરમેનના અવિશ્વાસની દરખાસ્તના મુદ્દે શાસક પક્ષના પંદર સભ્યોએ પણ ચીફ ઓફીસરની કાર્ય પધ્ધતિ સામે ભારે વિરોધ દર્શાવી ચીફ ઓફીસર સામે સૂત્રોચ્ચાર પોકારી સભાનો વોક આઉટ કર્યો હતો અને નગરપાલિકા ચીફ ઓફીસરને ચેમ્બરને તાળાબંધી કરી પોતાનો વિરોધ દર્શાવ્યો હતો.